b'\n_START_ARTICLE_\nKaratsjajevsk\n_START_PARAGRAPH_\nKaratsjajevsk (russisk: \xd0\x9a\xd0\xb0\xd1\x80\xd0\xb0\xd1\x87\xd0\xb0\xcc\x81\xd0\xb5\xd0\xb2\xd1\x81\xd0\xba) er en by i Republikken Karatsjajevo-Tsjerkessia i Russland. Den ligger ved elva Kuban, rundt 60\xc2\xa0km s\xc3\xb8r for Tsjerkessk. Innbyggertall: 22\xc2\xa0113 (folketelling 2002). _NEWLINE_Karatsjajevsk ble grunnlagt i 1926 som Georgijevskoje. Den fikk bystatus i 1929 og skiftet etterhvert navn til Mikojan-Sjahar, etter Anastas Mikojan. Fra 5. oktober 1944 til 1. januar 1957, mens karatsjaiene var i eksil i Sentral-Asia, var byen en del av Den georgiske SSR under navnet Klukhori. _NEWLINE_Omr\xc3\xa5det rundt byen er rikt p\xc3\xa5 fortidsminner fra middelalderen, som ruinene av Khumar og Sjoana-kirken fra 900-tallet.'